Diari Oficial de la Generalitat Valenciana


Sumari del DOGV 5013, del 25-05-2005 (2005/5904)

ORDE de 13 de maig de 2005, de la Conselleria d'Empresa, Universitat i Ciència, per la qual es regula la prova d'accés a estudis universitaris establides en el Reial Decret 1640/1999, de 22 d'octubre, per al curs 2004/2005.
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2005/05/13/(1)/dof/vci/html**

### Dades del document

Número de DOGV
:   5013

Data del DOGV
:   25-05-2005

Secció del DOGV
:   I. DISPOSICIONS GENERALS

Número del document
:   2005/5904


Data del document
:   13-05-2005

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * estudiant
    * legislació
    * examen
    * universitat
    * accés a l'educació

ORDE de 13 de maig de 2005, de la Conselleria d'Empresa, Universitat i Ciència, per la qual es regula la prova d'accés a estudis universitaris establides en el Reial Decret 1640/1999, de 22 d'octubre, per al curs 2004/2005. [2005/F5904]
  
El Reial Decret 1742/2003, de 19 de desembre, pel qual s'establix la normativa bàsica per a l'accés als estudis universitaris de caràcter oficial, deroga el Reial Decret 1640/1999, de 22 d'octubre, no obstant això, establix en la disposició transitòria segona que fins a setembre de 2005 tindran lloc les proves d'accés a la universitat d'acord amb el Reial Decret 1640/1999, de 22 d'octubre, pel qual es regula la prova d'accés a estudis universitaris. Tot alumnat que pretén accedir a la universitat fins el curs 2005/2006 ho han de fer d'acord amb el dit reial decret.
  
Als efectes que els estudiants puguen realitzar els exercicis prevists, sobre les matèries cursades en la corresponent modalitat del batxillerat, atenent les opcions programades pels centres en el curs 2004/2005, així com establir les normes d'organització de les proves i fent ús de la facultat de desplegar els procediments d'accés a la universitat que atribuïx la disposició final primera del Decret 41/2005, de 25 de febrer, del Govern Valencià, pel qual es crea la Comissió Gestora dels processos d'accés i preinscripció en les universitats públiques del Sistema Universitari Valencià, a proposta de la Comissió Gestora,
  
ORDENA
  
Primer
  
La present orde té com a finalitat el desplegament per al curs acadèmic 2004/2005, en l'àmbit territorial de la Comunitat Valenciana, de les proves d'accés als estudis universitaris que regula el Reial Decret 1640/1999, de 22 d'octubre, per als alumnes que tenen el títol de batxiller d'acord amb el que establixen els articles 29.1, 41.2 i 53.4 de la Llei Orgànica 1/1990, de 3 d'octubre, d'Ordenació General del Sistema Educatiu.
  
Segon
  
1. En el curs 2004/2005 han de tindre lloc dos convocatòries, una d'ordinària els dies 14, 15 i 16 de juny de 2005 i una altra d'extraordinària els dies 13, 14 i 15 de setembre de 2005. En cada una de les convocatòries la prova d'accés és única.
  
2. Els exercicis que formen les proves d'accés s'han de basar en les matèries comunes i de la modalitat que establix el Decret 174/1994, de 19 d'agost, del Govern Valencià, pel qual s'establix el currículum del batxillerat a la Comunitat Valenciana, modificat pel Decret 50/2002, de 26 de març, del Govern Valencià, i les ha d'haver cursat l'estudiant en el segon curs de batxillerat.
  
3. Els professors dels cossos docents universitaris especialistes en les diferents matèries, designats per les universitats, amb la coordinació prèvia amb els professors del cos d'Ensenyament Secundària, han d'establir els continguts de les propostes d'examen dels exercicis que formen les parts de la prova d'accés als estudis universitaris.
  
Tercer
  
Els centres han de remetre a la universitat a la qual estan adscrits, entre els dies 6 al 9 de juny, ambdós inclusivament, i entre els dies 5 i 8 del mes de setembre, una relació certificada en què han de figurar els alumnes que desitgen presentar-se a la prova d'accés i on s'ha d'indicar: la nota mitjana de batxillerat que consta en la documentació oficial, la via o les vies d'accés a què es presenten, les matèries cursades objecte de l'examen de la segona part de la prova, l'idioma estranger cursat com a matèria comuna (primer idioma), així com les exempcions que han sigut concedides per mitjà de resolució expressa i el llibre de qualificacions, segons el procediment que cada universitat establix.
  
Quart
  
La prova d'accés consta de dos parts:
  
1. La primera de caràcter general, ha de versar sobre les matèries comuns del segon curs de batxillerat i ha de constar de quatre exercicis.
  
2. La segona part, de caràcter específic, ha de versar sobre les matèries de la modalitat del segon curs de batxillerat establides en el Reial Decret 3474/200, de 29 de desembre, pel qual es modifiquen el Reial Decret 1700/1991, de 29 de novembre, pel qual s'establix l'estructura del batxillerat i el Reial Decret 1178/1992, de 2 d'octubre, pel qual s'establixen els ensenyaments mínims del batxillerat i el Decret 174/1994, de 19 d'agost, del Govern Valencià pel qual s'establix el currículum del batxillerat a la Comunitat Valenciana, modificat pel Decret 50/2002, de 26 de març, del Govern Valencià.
  
Cinqué
  
La primera part de la prova ha d'estar formada per quatre exercicis. La duració de cada un dels exercicis és de 90 minuts:
  
1. Primer exercici: l'estudiant ha d'escollir, en el moment de matricular-se en la prova d'accés, entre un exercici d'Història o un de Filosofia II. L'exercici d'Història ha de consistir en la composició d'un text sobre un tema o una qüestió de tipus històric a partir de l'anàlisi de diferents fonts d'informació (textos, taules, gràfics, imatges i altres semblants). L'exercici de Filosofia II ha de consistir en una redacció i unes preguntes sobre un text de tipus filosòfic.
  
2. Segon exercici: anàlisi d'un text d'un idioma estranger, del llenguatge comú no especialitzat. A partir del text proposat l'estudiant ha de realitzar un comentari personal i ha de respondre a les qüestions relacionades amb el text, que s'han de plantejar i s'han de contestar per escrit en el mateix idioma, sense ajuda de cap diccionari ni de cap altre material didàctic.
  
3. Tercer exercici: anàlisi i comprensió d'un text en llegua castellana.
  
La proposta ha de constar de tres parts:
  
- Elaborar un resum o un esquema del text, per mitjà dels qual s'ha de mesurar la capacitat d'anàlisi i de síntesi.
  
- Un comentari crític sobre el contingut del text.
  
- Respostes a qüestions de llengua relacionades amb el text.
  
4. Quart exercici: anàlisi i comprensió d'un text en valencià.
  
La proposta ha de constar de tres parts:
  
- Elaborar un resum o un esquema del text, per mitjà del qual s'ha de mesurar la capacitat d'anàlisi i de síntesi del contingut del text.
  
- Un comentari crític sobre el contingut del text.
  
- Respostes a qüestions de llengua relacionades amb el text.
  
En el primer, tercer i quart exercicis la proposta d'examen ha d'incloure dos opcions diferenciades perquè els estudiants en despleguen una a la seua elecció.
  
Sisé
  
1. Queden exempts de realitzar l'exercici de Valencià: llengua i literatura II de la Prova d'Accés a la Universitat, els alumnes que no han cursat íntegrament els cursos del 2n cicle de l'Ensenyament Secundari Obligatori i els dos cursos del batxillerat en centres docents de la Comunitat Valenciana.
  
2. Així mateix, els alumnes que, encara que han cursat íntegrament els dos cursos del 2n cicle de l'Ensenyament Secundari Obligatori i els dos cursos de batxillerat en centres docents de la Comunitat Valenciana, han obtingut en algun una resolució positiva d'exempció de la matèria de valencià, tant en 3r o 4t de l'Ensenyament Secundari Obligatori, com en 1r o 2n del batxillerat, queden exemptes de realitzar l'exercici de Valencià: llengua i literatura II de la Prova d'Accés a la Universitat.
  
3. Correspon al centre d'Ensenyament Secundari, en realitzar la matrícula dels estudiants a la Prova d'Accés a la Universitat certificar que concorre alguna de les causes dels dos apartats anteriors que donen lloc a l'exempció.
  
Seté
  
1. La segona part de la prova d'accés té com a objectiu estimar els coneixements específics de les matèries pròpies de la modalitat del segon curs establides en el Reial Decret 50/2002, de 26 de març, del Govern Valencià, pel qual es modifica el Decret 174/1994, de 19 d'agost, del Govern Valencià, pel qual s'establix el currículum del batxillerat a la Comunitat Valenciana.
  
2. Per a realitzar la prova d'accés els estudiants han de concórrer per la via o les vies d'accés establides en el Reial Decret 1640/1999, de 22 d'octubre, que va ser modificat pel Reial Decret 990/2000, de 2 de juny i pel 1025/2002, de 4 d'octubre, que s'han de correspondre amb la modalitat de batxillerat cursat en el segon curs segons l'annex d'esta orde.
  
3. Els estudiants s'han d'examinar de les matèries vinculades a cada via a més d'una matèria de modalitat de segon curs. Tant les matèries vinculades com l'escollida per part dels estudiants han d'haver sigut cursades com a pròpies de la modalitat o com a optatives pròpies de la modalitat cursada, excepte els alumnes de Música o Dansa que han obtingut el títol de batxiller per haver finalitzat el tercer cicle del grau mitjà i haver superat les matèries comunes del batxillerat, els quals han de realitzar completa la primera part de la prova, de la segona, s'han d'examinar únicament de les matèries vinculades a la via o a les vies escollides lliurement en el moment de la inscripció, d'acord amb el que establix l'article 9 del Reial Decret 1640/1999, de 22 d'octubre.
  
4. Si s'accedix per dos vies, en la segona part de la prova, ha d'haver dues qualificacions, una per a cada una de les vies, i calculades de la manera següent: s'ha de sumar el 40% de les qualificacions de cada una de les dues matèries vinculades a la via i el 20% de la qualificació més alta de les obtingudes en les matèries corresponents a l'altra via.
  
Huité
  
El desplegament de la segona part de la prova per al curs 2004/2005 ha de ser el següent:
  
1. Els estudiants de la modalitat d'Arts que opten per la via d'Arts, han d'examinar-se de Dibuix Artístic II, d'Història de l'Art i d'altra matèria de modalitat del segon curs, que ha sigut cursada pels estudiants i que ha d'indicar-se en el moment de la inscripció per a la prova.
  
2. Estudiants de la modalitat de Ciències de la Naturalesa i de la Salut:
  
a) Si opten per la via Cientificotecnològica han d'examinar-se de Matemàtiques II, de Física i d'altra matèria de modalitat del segon curs, que han cursat els estudiants i que han d'indicar en el moment de la inscripció per a la prova.
  
b) Si opten per la via de Ciències de la Salut, han d'examinar-se de Biologia, de Química i d'altra matèria de modalitat del segon curs, que han cursat els estudiants i han d'indicar en el moment de la inscripció per a la prova.
  
c) Si opten per les dos vies Cientificotecnològica i Ciències de la Salut, han d'examinar-se de Matemàtiques II, de Física, de Biologia i de Química
  
3. Els estudiants de la modalitat de Tecnologia que opten per la via Cientificotecnològica, han d'examinar-se de Matemàtiques II, de Física i d'altra matèria de modalitat del segon curs, que han cursat els estudiants i que han d'indicar en el moment de la inscripció de la prova.
  
4. Els estudiants de la modalitat d'Humanitats i de Ciències Socials:
  
a) Si opten per la via d'Humanitats, s'han d'examinar de Llatí II i Història de l'Art i d'altra matèria de modalitat del segon curs, que han cursat els estudiants i que han d'indicar en el moment de la inscripció de la prova.
  
b) Si opten per la via de Ciències Socials, s'han d'examinar de Matemàtiques Aplicades a les Ciències Socials II, de Geografia i d'altra matèria de modalitat del segon curs, que han cursat els estudiants i que han d'indicar en el moment de la inscripció de la prova.
  
c) Si opten per les dos vies d'Humanitats i de Ciències Socials, han d'examinar-se de Llatí II, d'Història de l'Art, de Matemàtiques Aplicades a les Ciències Socials II i de Geografia.
  
Nové
  
1. Contra la qualificació atorgada pel tribunal després de la realització de les proves, l'alumne pot optar, per a cada una de les assignatures, entre sol·licitar la revisió de la correcció dels exercicis per un segon corrector en els termes que assenyala l'article 16.1 del Reial Decret 1640/1999, de 22 d'octubre, o formular una reclamació davant la Comissió Gestora de la Prova d'Accés a la Universitat. La sol·licitud de reclamació en una assignatura exclou la possibilitat de revisar-la, per la qual cosa en el supòsit que es plantegen les dues únicament s'ha d'admetre a tràmit la reclamació davant la Comissió Gestora.
  
2. La reclamació davant la Comissió Gestora s'ha de presentar en la universitat on va realitzar les proves d'accés, en el termini de tres hàbils des de la data en què s'ha fet pública la qualificació de l'exercici que es reclama, s'ha de fonamentar en la comprovació de possibles errades materials en la qualificació. El president del tribunal ha d'informar sobre la procedència d'allò que s'ha sol·licitat i l'ha d'elevar a la Comissió Gestora la qual ha de resoldre. La resolució de la Comissió Gestora esgota la via administrativa.
  
3. Contra la qualificació dels exercicis que resulta del procés de revisió establit en el punt primer d'este apartat, de 22 d'octubre, l'estudiant pot formular una reclamació davant la Comissió Gestora en la forma que establix l'apartat anterior.
  
4. Les sol·licituds de revisió han d'anar acompanyades amb la corresponent targeta amb la qualificació definitiva de la prova d'accés. No s'admet a tràmit cap sol·licitud de revisió en la qual no s'hi aporte esta targeta.
  
5. La resolució de les revisions o de les reclamacions s'ha de notificar a les persones interessades en els servicis de l'alumnat de les universitats públiques o en el centre de secundària que els correspon.
  
DISPOSICIÓ ADDICIONAL
  
Per a la nota mitjana dels cursos de batxillerat cal atindre's al que establix l'Orde de 17 de gener de 1995, de la Conselleria d'Educació i Ciència (DOGV núm. 2460, d'1 de març), i l'Orde de 21 de juliol de 2000, de la conselleria de Cultura i Educació (DOGV núm. 3.859, de 5 de setembre), sobre l'avaluació en batxillerat.
  
DISPOSICIÓ TRANSITÒRIA
  
1. Els estudiants que tinguen aprovat el batxillerat LOGSE d'acord amb el Decret 174/1994, de 19 d'agost, del Govern Valencià, amb caràcter previ a la modificació efectuada pel Decret 50/2002, de 26 de març, i volen presentar-se a les proves d'accés a la universitat, ho han de fer d'acord amb l'estructura de la prova d'accés regulada en l'Orde de 14 de març de 2003, de la Conselleria de Cultura i Educació, per la qual es regula la prova d'accés a estudis universitaris per al curs 2002/2003.
  
2. Els estudiants que tenen aprovat el batxillerat en la modalitat de COU han de poder, d'acord amb el Reial Decret 1640/1999, de 22 d'octubre, presentar-se a la prova d'accés a la universitat segons l'estructura regulada en esta orde, o també per l'estructura de la prova d'accés regulada en l'Orde de 14 de març de 2003, de la Conselleria de Cultura i Educació, per una o dos de les vies d'accés.
  
3. Els estudiants que han cursat el batxillerat LOGSE d'acord amb el Decret 174/1994, de 19 d'agost, del Govern Valencià, amb caràcter previ a la modificació efectuada pel Decret 50/2002, de 26 de març, i que hagen de repetir una, dos, tres o quatre assignatures, segons l'Orde de 18 de juny de 2002, de la Conselleria de Cultura i Educació, poden una vegada aprovades presentar-se a la Prova d'Accés que regula la present orde o d'acord amb el que disposa l'Orde de 14 de març de 2003, de la Conselleria de Cultura i Educació.
  
DISPOSICIÓ FINAL
  
La present orde entra en vigor l'endemà de la seua publicació en el Diari Oficial de la Generalitat Valenciana.
  
València, 13 de maig de 2005
  
El conseller d'Empresa, Universitat i Ciència,


Còpia Permalink ELI